4 Madu

4 Madu ialah sebuah filem romantik komedi keluarga Malaysia 2010 arahan pengarah, Prof Madya A. Razak Mohaideen yang ditayangkan di pawagam Malaysia mulai 9 September 2010. Filem yang dibintangi Saiful Apek, Rozita Che Wan, dan Fasha Sandha ini menunjukkan kehidupan manusia yang berkahwin empat. Apek melakonkan dua watak berbeza dalam filem ini. Filem ini mempunyai persamaan dengan filem Kahwin 5 dan filem Madu tiga iaitu berkonsepkan poligami.

Sinopsis
Kisah bermula apabila Azlan, Seorang pekerja biasa di sebuah chalet, menerima sepucuk surat memintanya untuk hadir ke pejabat guaman di Kuala Lumpur. Walaupun musykil, Azlan nekad pergi ke pejabat guaman itu bersama temanya, Firdaus.

Setibanya disana, Azlan diperkenalkan dengan adik tirinya, Azrul, buat pertama kalinya. Mereka berdua memang terlalu berbeza kerana Azrul seorang ahli perniagaan yang berjaya. Di pejabat guaman tersebut, En. Zahrin Ishak, membacakan wasiat yang telah ditinggalkan oleh arwah ayah mereka. Harta-harta wasiat tersebut yang bernilai RM 50 Juta itu akan menjadi hak milik mereka sekiranya mereka dapat memenuhi syarat-syarat wasiat tersebut.

Setelah kedua-duanya setuju, peguam tersebut telah membacakan wasiat pertama iaitu, mereka harus mecari isteri dalam tempoh 3 minggu serta calon isteri itu mestilah anak yatim piatu. Setelah kedua-dua pihak bersetuju, mereka pun menandatangani kontrak yang terlibat serta diberikan wang sebanyak RM 10 Ribu. Setelah memenuhi syarat-syarat pertama, mereka pun terbayang RM 50 Juta yang akan mereka perolehi. Keesokan harinya, Azlan dan Azrul bersama isteri masing-masing sudah pun terpacak di pejabat peguam untuk menuntut harta mereka.
Ternyata, angan-angan mereka untuk menjadi OKB meleset. Kini tiba masanya untuk syarat yang kedua, iaitu, mereka perlu memperisterikan wanita yang buta. Dapatkah mereka memenuhi syarat-syarat yang ditetapkan ? Apakah syarat-syarat yang seterusnya ? Dan apakah kesudahan Azlan, Azrul dan isteri-isteri mereka..?

 Pelakon 
 Saiful Apek sebagai Azlan dan Azrul
 Fasha Sandha sebagai Ros
 Sazzy Falak sebagai Jane
 Rozita Che Wan sebagai Ghasidah
 Almy Nadia sebagai Jaja
 Rosnah Mat Aris sebagai Suriati
 Bienda sebagai Weena
 Marsha Milan sebagai Zarra
 Yusmal Ghazali sebagai Mike
 Latif Ibrahim sebagai Pak P.J (ayah Ros)
 Rahim Razali sebagai Dato' Rahim
 Mohd Farid Wari sebagai sebagai Ah Long
 Iedil Putra sebagai Budi
 Hamid Gurkha sebagai Imam
 Allana Amir sebagai Juju
 Abdul Shukor Mohaideen sebagai Pembantu Dato' Rahim
 Bob Lokman sebagai Aziz
 Liza Abdullah sebagai Isteri Aziz
 Faizul A. Rashid sebagai Bapa Azlan dan Azrul

Pautan luar


Kategori:Filem 2010
Kategori:Filem Malaysia tahun 2010
Kategori:Filem bahasa Melayu
Kategori:Filem komedi Malaysia
Kategori:Filem arahan A. Razak Mohaideen